paragraph_text: José Eduardo dos Santos (Luanda, 28. kolovoza 1942. - Barcelona, 8. srpnja 2022.), angolski političar i predsjednik. Godine 1961. osnovao je omladinsku organizaciju MPLA (Narodni pokret za oslobođenje Angole), no iste godine odlazi u SSSR gdje se školuje i usavršava do 1974. godine. Kad je Angola 1975. izborila nezavisnost od Portugala, imenovan je ministrom vanjskih poslova, a 1978. godine ministrom planiranja. Predsjednikom Angole prvi puta postao je 10. rujna 1979. godine. Na vlasti je zamijenio Agostinha Neta, prvog predsjednika Angole koji je umro.